20.1.2005 Euroopan unionin virallinen lehti L 16/43 KOMISSION ASETUS (EY) N:o 78/2005, annettu 19 päivänä tammikuuta 2005, asetuksen (EY) N:o 466/2001 muuttamisesta raskasmetallien osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93(') ja erityisesti sen 2 artiklan 3 kohdan, on kuullut elintarvikealan tiedekomiteaa sekä Euroopan elintar- viketurvallisuusviranomaista, sekä katsoo seuraavaa: (1) — Komission asetuksessa (EY) N:o 466/2001 (?) vahvistetaan tiettyjen elintarvikkeissa olevien vieraiden aineiden enim- mäismäärät. Näihin säännöksiin, joita on nimenomaisesti muutettu komission asetuksella (EY) N:o 221/2002 (9), sisältyvät sellaisten raskasmetallien kuin lyijyn, kadmiu- min ja elohopean enimmäismäärät. (2) — Kansanterveyden suojelemiseksi on olennaisen tärkeää pi- tää vieraiden aineiden pitoisuudet tasoilla, jotka eivät ai- heuta terveyteen liittyviä ongelmia. Lyijyn, kadmiumin ja elohopean enimmäismäärien on oltava turvallisia ja niin pieniä kuin on kohtuudella mahdollista hyvien tuotanto- sekä maatalous- ja kalatalouskäytäntöjen perusteella. Tie- tyissä vedessä elävissä lajeissa esiintyviä enimmäismääriä koskevien uusien tietojen perusteella on syytä tarkistaa eräitä asetuksen (EY) N:o 466/2001 liitteessä I olevia säännöksiä, jotka koskevat näitä vieraita aineita tietyissä elintarvikkeissa. Tarkistetut säännökset säilyttävät kulutta- jien terveyden suojan korkeatasoisena. (3) — Asetus (EY) N:o 466/2001 olisi muutettava vastaavasti. (4) — Tässä asetuksessa säädetyt toimenpiteet ovat elintarvike- ketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 466/2001 liite I tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa leh- dessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 19 päivänä tammikuuta 2005. () EYVL L 37, 13.2.1993, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1). (?%) EYVL L 77, 16.3.2001, s. 1. Asetus sellaisena kuin se on muutettuna asetuksella (EY) N:o 684/2004 (EUVL L 106, 15.4.2004, s. 6). () EYVL L 37, 7.2.2002, s. 4. Komission puolesta Markos KYPRIANOU Komission jäsen